S-50/2010

Mál þetta, sem þingfest var 7. janúar sl. og dómtekið sama dag, var höfðað með ákæru, dagsettri 15. nóvember 2009, af lögreglustjóranum á Selfossi, á hendur X, búsettum í Danmörku, og U-kvk-þgf L-kvk-þgf S-kvk-þgf, kt. 000000-0000, Urðarbraut 9, Garði,

I.

„gegn ákærðu báðum fyrir hlutdeild í þjófnaði

með því að hafa, aðfaranótt mánudagsins 29. desember 2008 að Stórhöfða 11 í Reykjavík, stolið vélsleðakerru með skráningarnúmerið KL-203 í félagi við H-kk-þf M-kk-þf M-kk-þf, kt. 000000-0000.

Teljast brot ákærðu varða við 244. gr., sbr. 22. gr. almennra hegningarlaga, nr. 19,1940.

II.

gegn ákærðu U-kvk-þgf L-kvk-þgf fyrir umferðarlagabrot

með því að hafa, aðfaranótt mánudagsins 29. desember 2008, ekið bifreiðinni MJ-521 norður Vesturlandsveg frá Reykjavík og að veitingaskálanum Baulu í Borgarbyggð, óhæf til að stjórna ökutækinu örugglega vegna áhrifa tetrahýdrókannabínólsýru.

Telst brot ákærðu varða við 1. sbr. 2. mgr. 45. gr. a. umferðarlaga nr. 50,1987, sbr. 5. gr. laga nr. 66,2006, sbr. 1. mgr. 100. gr. nefndra umferðarlaga.

Þess er krafist að ákærðu verði dæmd til refsingar og til greiðslu alls sakarkostnaðar. Þá er þess einnig krafist að U-kvk-nf L-kvk-nf sæti sviptingu ökuréttar samkvæmt 101. og 102. gr. umferðarlaga nr. 50,1987 með síðari breytingum.“

Við þingfestingu málsins þann 7. janúar sl. kom ákærða U-kvk-nf L-kvk-nf fyrir dóminn og játaði sök í báðum ákæruliðum. Þar sem ekki er vitað hvar ákærði X heldur sig, var þáttur ákærðu L-kvk-ef skilinn frá málinu S-572/2009 og fékk málsnúmerið S-50/2010.

Var farið með þátt ákærðu U-kvk-ef samkvæmt 164. gr. laga nr. 88/2008 og var málið tekið til dóms án frekari sönnunarfærslu er sækjanda, og ákærðu, sem óskaði ekki eftir skipun verjanda, hafði verið gefinn kostur á að tjá sig um lagaatriði og ákvörðun viðurlaga. Játning ákærðu er í samræmi við önnur gögn málsins og verður hún sakfelld fyrir brot sín en þau eru í ákærum réttilega færð til refsiákvæða. Um málavexti vísast til ákæruskjals. Ákærða hefur með háttsemi sinni unnið sér til refsingar.

Samkvæmt sakavottorði ákærðu U-kvk-ef L-kvk-ef var hún dæmd þann 24. apríl 2009 fyrir brot gegn 1., sbr. 2., mgr. 45. gr. a. umferðarlaga og svipt ökurétti í sjö mánuði auk þess að vera gert að greiða 140.000 krónur í sekt til ríkissjóðs. Þann 24. júní 2009 var ákvörðun refsingar ákærðu fyrir brot gegn 1. mgr. 217. gr. almennra hegningarlaga nr. 19/1940 frestað skilorðsbundið í tvö ár og þann 1. september 2009 gekkst ákærða undir sátt fyrir brot gegn 45. og 48. gr. umferðarlaga og var gert að greiða 130.000 krónur í sekt til ríkissjóðs auk þess að vera svipt ökurétti í fjóra mánuði frá 13. desember 2009. Brot þau sem ákærða hefur verið sakfelld fyrir nú framdi hún áður en dómurinn gekk þann 24. apríl 2009. Verður henni því gerður hegningarauki samkvæmt reglum 78. gr. almennra hegningarlaga nr. 19/1940 og gerð sú refsing sem samsvarar þeirri þyngingu hegningarinnar sem kynni að hafa orðið ef dæmt hefði verið um öll brotin í fyrra málinu. Brot ákærðu eru réttilega heimfærð til refsiákvæða í ákæru. Með vísan til 1. mgr. 256. gr. almennra hegningarlaga þykir rétt að gera ákærðu sektarrefsingu fyrir brotið samkvæmt ákærulið I.

Þykir refsing ákærðu nú hæfilega ákveðin 135.000 króna sekt til ríkissjóðs sem ákærðu ber að greiða innan fjögurra vikna frá uppkvaðningu dóms þessa, ella sæta fangelsi í tíu daga. Þá ber að svipta ákærðu ökurétti til viðbótar þeirri ökuréttarsviptingu sem henni var gerð með dóminum frá 24. apríl 2009. Ákærða er nú þegar svipt ökurétti til 13. apríl 2010. Verður ákærða því svipt ökurétti í tvo mánuði frá þeim degi.

Þá ber að dæma ákærðu til greiðslu alls sakarkostnaðar sem er, samkvæmt yfirliti, 61.241 króna. Er í yfirlitinu meðtalið gjald fyrir blóðsýnisglös, 4 sinnum 350 krónur, 1.072 krónur fyrir Cup tox, 50 krónur fyrir þvagsýnisglas og 900 krónur fyrir póstburðargjöld. Ákærða verður ekki dæmd til greiðslu rannsóknargagna eða áhalda sem lögregla notar við rannsóknir og fellur sá kostnaður á ríkissjóð.

J-kvk-nf Ó-kvk-nf A-kvk-nf, fulltrúi sýslumanns, sótti mál þetta.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða, U-kvk-nf L-kvk-nf S-kvk-nf, greiði 135.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í tíu daga.

Ákærða er svipt ökurétti í tvo mánuði frá 13. apríl 2010 að telja.

Ákærða greiði sakarkostnað, samtals 57.819 krónur.

Á-kvk-nf G-kvk-nf.